437.22 REGOLAMENTI DWAR APPROVAZZJONI U S-SUPERVIŻJONI TA’ ASSO~JAZZJONIJIET TA’ MINIRABBI, ORGANIZZAZZJONIJIET TAT-TGĦAMMIR U IMPRIŻI PRIVATI (REĠISTRI GĦAL MAJJALIBA STARDJATI GĦAT-TGĦAMMIR) L-AVVIŻ LEGALI 314 ta’ l-2003. L-AVVIŻ LEGALI 314 ta’ l-2003. 1. Titolu u skop. (1) It-titolu ta’ dawn ir-regolamenti huwa Regolamenti dwar Approvazzjoni u s-Superviżjoni ta’ Assoċjazzjonijiet ta’ Min Irabbi, Organizzazzjonijiet tat-Tgħammir u Impriżi Privati (Reġistri għal Majjali Ba stardjati għat-Tgħammir). (2) L-iskop ta’ dawn ir-regolamenti huwa li jimplimenta ir-regoli mniż/la taħt id-Deċiżjoni tal-Kummissjoni Ewropea 89/504/KEE li tistabbilixxu l-kriterji għall-approvazzjoni u s-superviżjoni ta’ assoċjazzjonijiet ta’ minirabbi, organizzazzjonijiet tat-tgħammir u impriżi privati li jistabbilixxu jew iżommu reġistri għal majjaliba stardjati għat-tgħammir. Din id-Deċiżjoni ssib bażi legali taħt id-Direttiva tal-Kunsill ta’ l-Unjoni Ewropea 88/661/KEE, artikolu 10, ir-raba’ inċiż. 2. Approvazzjoni ta’ assoċjazzjonijiet ta’ minirabbi, organizzazzjoni-jiet tat-tgħammir u impriżi privati. Kap. 437. (1) Sabiex ikunu uffiċjalment approvati, assoċjazzjonijiet ta’ minirabbi, organizzazzjonijiet tat-tgħammir u impriżi privati li jistabbilixxu jew iżommu reġistri għandhom jippreżentaw applikazzjoni lill-awtoritajiet tat-territorju ta’ Malta jew ta’ l-Istat Membru li fuq it-teritorju tiegħu jinsab l-uffiċċju prinċipali. (2) Għall-iskop ta’ dawn ir-regolamenti"sieħeb fil-kummerċ" skond kif imfisser fl-artkolu 2 ta’ l-Att dwar is-Servizzi Veterinarji hawn tfisser - (a) Stati Membri ta’ l-Unjoni Ewropea; (b) pajjizi terzi fir-rigward ta’ l-Unjoni Ewropea. 3. Approvazzjoni uffiċjali mogħtija mill-awtoritajiet. L-awtoritajiet konċernati jridu jagħtu approvazzjoni uffiċjali lil kull assoċjazzjoni ta’ minirabbi, organizzazzjoni tat-tgħammir u impriża privata li jistabbilixxu jew iżommu reġistru, jekk dan ta’ l-aħħar jilħaq il-kondizzjonijiet stabbiliti fl-Iskeda. 4. L-awtoritajiet konċernati għandhom jirtiraw l-approvazzjoni uffiċjali lil kull assoċjazzjoni ta’ minirabbi, organizzazzjoni tat-tgħammir u impriża privata li żżomm reġistri, jekk il-kondizzjonijiet stabbiliti fl-Iskeda ma jibqgħux ikunu segwiti b’mod persistenti mill-assoċjazzjoni ta’ minirabbi, organizzazzjoni tat-tgħammir jew impriża privata konċernata.